รู้จักร้าน Fauchon ครั้งแรกซักเจ็ดปีได้แล้วค่ะ ตั้งแต่ backpack ไปยุโรป และมีโอกาสได้ไปลองทั้ง เอแคลร์ มาการอง และซื้อของจุกจิก ที่ร้าน Fauchon ร้านแรกของเค้าที่ Place de la Madeleine ซึ่งก็ประทับใจร้านนี้มากๆ ทั้งการตกแต่งร้าน ทั้งขนมสุดสวย และรสชาติอร่อยเริ่ด


พอ Fauchon มาเปิดสาขาที่เมืองไทย ก็แอบตื่นเต้นดีใจเล็กๆ แต่ด้วยที่ร้านอยู่ในเมื้องงง ในเมือง และพอมาเป็นราคาบาทไทย ก็ค่อนข้างราคาสูง เลยไม่มีโอกาสได้ไปลองซักทีค่ะ

แต่พอ galaxy gift มีโปรดีงาม จับคู่สุดหวาน (sweet paring set) เอเคลร์+กาแฟ ในราคาเพียง 195 บ. ก็หมายมั่นว่าถ้าต้องทำธุระในเมือง ก็จะต้องไปลองร้านนี้

สำหรับสาขาที่ลอง คือ สาขาพารากอน นะคะ ร้านตั้งอยู่ชั้นล่างสุด ตรงข้ามกับร้าน Mc ร้านสีดำ-ชมพู เด่นชัดค่ะ 

ร้านลักษณะเปิดโล่ง มีโต๊ะไม่มากนัก มี counter สำหรับสั่ง-จ่ายเงิน ตู้ขนม และมุมขายของจุกจิกอื่นๆ 

ส่วนตัวว่าสาขานี้โลเคชั่นค่อนข้างแย่ค่ะ ด้วยความเป็นร้านที่ขาย luxury sweets แบบนี้ ร้านควรจะมี privacy มากกว่านี้ ค่ะ นี่ตั้งอยู่ใกล้ร้าน fast food หลายๆ ร้าน ทำให้ค่อนข้างพลุกพล่าน และทำให้ luxury feel มันหายไปค่อนข้างเยอะ

การบริการต้องขอชมมากๆ ค่ะ น้องๆ บริการดี สุภาพมากๆ

สำหรับโปรจาก galaxy gift นะคะ สามารถเลือก Eclair รสใดก็ได้ 1 ชิ้น และกาแฟ รายการใดก็ได้ 1 แก้ว ในราคา เพียง 195 บ.

สำหรับเอแคลร์ ทางร้านทำมาจำนวนจำกัดค่ะ บางรสมีเพียงแค่ 1 ชิ้น บางรสมี 2 ชิ้น หมดแล้วก็หมดเลย ไม่มีเพิ่มอีกในวันนั้นๆ 


รายการที่ลองนะคะ

■ Eclair Paris Brest (ราคาเต็ม ชิ้นละ 175 บ.)

คำอธิบายของเอแคลร์ชิ้นนี้ คือ 

Almond hazelnut praline topped with a praline cream and roasted hazel nut pieces 
ลักษณะเป็นเอแคลร์แบบเปิด ตัวเปลือกไม่นุ่มมากเท่าไหร่ มีฐานเคลือบด้วย praline หอม หวาน  ไส้ตรงกลางเป็น praline cream หอม หวาน ไม่เนียนมาก แต่อร่อยมากค่ะ และตัวปิดด้านบนเคลือบด้วย praline และ roasted hazel nut ออกกรุบๆ ทานทุกอย่างพร้อมกันใน 1 คำ อร่อยมากๆ ค่ะ จะออกหวานแต่ไม่หวานมาก หอม และมีความกรุบอยู่ด้วย ชอบมากค่ะ


■ Hot Cafe Latte Vanilla (ราคาเต็ม 170 บ.)

ปกติไม่ดื่มกาแฟค่ะ ก็ถามน้องพนักงานว่าแบบไหนกาแฟน้อยสุด 555 น้องเลยแนะนำตัวนี้ค่ะ ยังไม่พอ บอกน้องเค้าอีก ให้ใส่นมมาเยอะๆ นะ กาแฟใส่มาน้อยๆ 5555 ซึ่งน้องเค้าก็จัดให้อะ

กาแฟฟองนมพูนแก้ว รสหวานนิดๆ รสกาแฟไม่เข้มมาก ออกนวลๆ ละมุนๆ 

จิบกาแฟร้อน พร้อมกับทานเอแคลร์หอมหวาน อร่อยเข้ากันมากๆ ค่ะ


สาวก samsung อย่าลืมไปใช้ galaxy gift โปรนี้กันนะคะ เหลือเวลาไม่กี่วันแล้ว โปรนี้ดีงามมากๆ คุ้มสุดๆ ค่ะ